***NOTA INFORMATIVĂ LA PROIECTUL BUGETULUI PRIMĂRIEI ORAŞULUI IALOVENI PE ANUL 2017***

Proiectul bugetului primăriei oraşului Ialoveni pentru anul 2017, și estimările pe anii 2018 -2019, a fost calculat în conformitate cu „Particularităţile privind elaborarea de către autorităţile administraţiei publice locale a proiectelor bugetelor locale pentru anul 2017 şi a estimărilor pe anii 2018-2019”, elaborate de Ministerul Finanţelor, ţinîndu-se cont de politica statului în domeniul veniturilor şi cheltuielilor bugetare , de prognozele macroeconomice şi în conformitate cu Planul strategic de dezvoltare socio-economică a oraşului Ialoveni.

Proiectul bugetului pentru anul 2017 a fost elaborat în conformitate cu prevederile Legii finanţelor publice şi responsabilităţii bugetar- fiscale nr.181 din 25 iulie 2014, Legii nr.397-XV din 16 octombrie 2003 privind finanţele publice locale, Legii nr.436-XVI din 28 decembrie 2006,privind administraţia publică locală ;HG nr.82 din 24.01.2006 „Cu privire la elaborarea Cadrului de Cheltuieli pe termen mediu şi a proiectului de buget”.

În contextul perfecţionării managementului finanţelor publice şi întru implementarea Legii finanţelor publice şi responsabilităţii bugetar-fiscale nr.181 din 25 iulie 2014,elaborarea şi prezentarea propunerilor la proiectul de buget pentru anul 2017 şi a estimărilor pe anii 2018-2019 a fost efectuat ***în cadrul noului sistem informaţional de management financiar (SIMF) în baza:***

***\*Clasificaţiei bugetare,*** aprobate prin Ordinul ministrului finanţelor nr.190 din 31 decembrie 2014;

***\*Setului metodologic privind elaborarea, aprobarea şi modificarea bugetului,*** aprobat prin Ordinul ministrului finanţelor nr.191 din 31 decembrie 2014.

Întru realizarea p.2.3.5 din Planul de acţiuni pentru implementarea Strategiei Naţionale de Descentralizare,aprobată prin Legea nr.68 din 05 aprilie 2012,şi în conformitate cu Strategia de dezvoltare a managementului finanţelor publice pentru anii 2013-2020,aprobată prin HG nr.573 din 6 august 2013, bugetul primăriei oraşului Ialoveni pentru anii 2017-2019 a fost ***elaborat pe bază de programe şi performanţă.***

1. **Venituri**

În procesul elaborării proiectului de buget ,primăria s-a ghidat de prognoza principalilor indicatori macroeconomici,elaborată de Ministerul Finanțelor.

Reieşind din obiectivele politicii bugetar-fiscale, precum si cadrul de resurse si cheltuieli ale bugetului public national in perspectiva pe 3 ani care sunt expuse in CBTM 2017-2019, aprobat în cadrul sedintei Guvernului din 24 august 2016, la elaborarea proiectului de buget pentru anul 2017, şi a estimărilor pentru anii 2018-2019, drept călăuză au servit prevederile legislaţiei fiscale în vigoare.

Prognoza veniturilor bugetului oraşului pe anii 2017-2019 s-a efectuat reieşind din:

- prevederile legislaţiei fiscale în vigoare;

- decizia Consiliului orăşenesc nr.03/04 din 23.09.15 „Cu privire la stabilirea cotelor a impozitului funciar şi pe bunurile imobiliare pentru anul 2016”;

- decizia Consiliului orăşenesc nr.05/02 din 01.11.16 „Cu privire la aprobarea taxelor locale pentru anul 2017”;

- decizia Consiliului orăşenesc nr.05/03 din 01.11.16 „Cu privire la aprobarea taxei pentru unitati comerciale si/sau de prestari servicii pentru anul 2017”;

- analiza bazei fiscale pe fiecare tip de impozite,taxe şi alte încasări la buget.

Volumul bugetului primăriei orașului pe anul 2017 la venituri, propus spre aprobare, constituie **27104.3 mii lei.**

Veniturile bugetului se constituie din impozite,taxe,alte venituri prevăzute de legislaţie şi se formează din:

**1)Venituri proprii** ,

-inclusiv, defalcări , în cuantum de 20% ,de la impozitele persoanelor fizice

**2) Transferuri de la bugetul de stat;**

Sursele de finanţare ale bugetului se formează din :

a) operaţiuni aferente privatizării patrimoniului public;

b) operaţiuni cu soldurile în conturile bugetului.

În total veniturile bugetului primăriei pentru anul 2017 au fost estimate în sumă totală de 27104.3 mii lei,sau cu 6.2 % mai mult comparativ cu aprobat pe anul 2016 (25521.8 mii lei).

Pronosticul încasărilor impozitului pe venitul din salariu(111110) s-a estimat reieşind din acumulările scontate pentru anul 2016, majorate cu indicele de majorare a fondului de remunerare a muncii pentru anii 2017 – 2019. Pentru anul 2017, se estimează încasări de la impozitul pe venitul din salariu în volum de 18200.0 mii lei , sau cu 25 % mai mult ,comparativ cu veniturile aprobate în anul 2016.

Alte venituri de la persoanele fizice (111250) au fost estimate în volum de 50,0 mii lei. Avînd în vedere faptul, că conform prevederilor Legii privind finanţele publice locale, primăria va beneficia de 20 la sută din totalul veniturilor persoanelor fizice acumulate în teritoriu ,venitul primăriei de la impozitele pe venitul persoanelor fizice ,va constitui în anul 2017 ,estimativ 3690.0 lei, sau cu 489.8 mii lei mai mult,comparativ cu planul aprobat pentru anul 2016.

Pronosticul încasărilor impozitului funciar şi impozitului pe bunurile imobiliare , efectuarea calculelor pe tipuri de încasări şi înlesniri fiscale s-a efectuat în conformitate cu prevederile Titlului VI al Codului Fiscal , Legea nr.1056-XIV din 16.06.2000 pentru punerea în aplicare a Titlului VI al Codului Fiscal,Instrucţiunii Ministerului Finanţelor nr.11 din 04 septembrie 2001 „Cu privire la modul de calculare şi achitare la buget a impozitelor funciar şi pe bunurile imobiliare” şi datele evidenţei fiscale, datele serviciilor de colectare a impozitelor şi taxelor locale,datele Cadastrului funciar al primăriei, decizia Consiliului orăşenesc Ialoveni privind mărimea cotelor stabilite la impozitele pe bunurile imobiliare. La calcularea sumei impozitului pe bunurile imobiliare cu destinaţie locativă (art.113240), drept călăuză a servit prevederile art.280 alin (3) şi art.285 alin (1) al Codului Fiscal şi cota , aprobată de către Consiliul orăşenesc Ialoveni la 23.09.2015, în mărime de 0,05 %,la nivelul anului 2016. Se estimează majorarea încasărilor din *impozitul pe bunurile imobiliare ale persoanelor fizice din valoarea estimată a bunurilor imobiliare* cu 17.0 la sută.

Estimarea încasărilor taxei pentru patenta de întreprinzător s-a efectuat în conformitate cu prevederile Legii RM nr.93-XIV din 15 iulie 1998 „Cu privire la patenta de întreprinzător”, cu modificările şi completările ulterioare. Se estimează acumulări pentru anul 2017, de la deținătorii de patente, în sumă totală de 80,0 mii lei.

Calculele altor impozite, taxe şi încasări s-a efectuat pe baza cotelor şi tarifelor stabilite, contractelor încheiate (veniturile din darea în locaţiune/arendă a bunurilor proprietăţii publice), analizei încasărilor pe un şir de ani.La estimarea încasărilor de la locaţiunea încăperilor s-au utilizat tarifele de bază pentru chirie prevăzute în anexa nr.6 la Legea bugetului de stat pe anul 2015.

La calcularea taxelor locale s-au aplicat taxele prevăzute în anexa la Titlul VII al Codului Fiscal „Taxele Locale”, ţinîndu-se cont de cotele stabilite prin - decizia Consiliului orăşenesc nr.05/02 din 01.11.16 „Cu privire la aprobarea taxelor locale pentru anul 2017” si decizia Consiliului orăşenesc nr.05/03 din 01.11.16 „Cu privire la aprobarea taxei pentru unitati comerciale si/sau de prestari servicii pentru anul 2017”; , constituie 1598.0 mii lei, sau cu 91,0 mii lei mai mult ca aprobat în anul 2016 ( 6.0%).

În legătură cu faptul, că în conformitate cu unele modificări ale Legii nr.163 din 09.07.2010 “Privind autorizarea executării lucrărilor de construcție”, au fost micșorate semnificativ plățile pentru emiterea certificatelor de urbanism și a autorizațiilor de construire/desființare, doar avind in vedere ca in orasul Ialoveni numarul constructiilor de cladiri este in crestere se estimează încasări în buget de la plățile respective în sumă de 18,0 mii lei, sau cu 76.0% mai putin ca suma aprobată pentru anul 2016 (75,0 mii lei).

Veniturile colectate din prestarea serviciilor contra plată, de către instituțiile subordonate primăriei, au fost estimate pe fiecare instituţie şi pe fiecare tip de încasări în parte, și vor constitui în anul 2017 – 1480,0 mii lei, sau cu 18.0 % mai mult comparativ cu anul 2016.

Pentru anul 2016 in bugetul orasului sunt planificate 3 tipuri de transferuri de la bugetul de Stat:

* Transferuri generale
* Transferuri cu destinatie speciala
* Transferuri temporare de compensare.

Volumul transferurilor cu destinaţie generală au fost calculate pe bază de formulă, luîndu-se în calcul execuţia bugetului din anul 2015. Pentru primăria oraşului Ialoveni transferurile cu destinaţie generală vor constitui : în anul 2017- 1081.2 mii lei; în anul 2018- 1223.6 mii lei; în anul 2019- 1317.0 mii lei.

Transferurile cu destinaţie specială de la bugetul de stat se vor aloca pentru finanţarea învăţămîntului preşcolar şi a şcolii de arte şi vor constitui:în anul 2017-14736.5 mii lei ; în anul 2018- 14926.8 mii lei ; în anul 2019- 15122.7 mii lei.

Transferurile temporare de compensare pentru anul 2017 constituie-2628.8. mii lei. Acest transferuri se aloca doar bugetelor locale, pentru care difirenta dintre veniturile potrivit noului sistem de formare a bugetelor locale si veniturile potrivit sistemului precedent de formare a bugetelor locale este negativa si pentru anul 2017 aceasta vor acoperi 50% din diferenta respectiva. De catre Ministerul Finantelor sunt elaborate propuneri de prelungire a termenului de abilitare a Guvernului de a forma in componenta bugetului de stat a fondului de compensare cu inca 3 ani. .

**II.Cheltuieli**

Volumul bugetului Primăriei oraşului Ialoveni la cheltuieli a fost calculat , ţinîndu-se cont de cheltuielile efective curente scontate pe fiecare instituţie şi pe fiecare articol şi alineat de cheltuieli în parte. Se estimează un volum de cheltuieli în mărime de **27104.3 mii lei**

La estimarea cheltuielilor aferente proiectului de buget pe anul 2017, şi estimărilor pe anii 2018-2019, s-a ţinut cont de următoarele particularităţi generale:

* actele normative şi legislative,strategiile şi programele, care reglementează activitatea autorităţilor publice locale şi a ramurilor (domeniilor) respective;
* actele legislative şi normative care reglementează aspectele referitoare la remunerarea muncii;
* volumul veniturilor colectate de primărie;
* Cheltuielile de personal s-au calculat in conditiile de salarizare in vigoare pentru anul 2016, fara a estima majorari salariale suplimentare la cele aprobate in anul 2016 si tenindu se cont de reformele structurale pe domeniile respective care au acoperire financiara.
* Politica salarială pentru anii 2017-2019 prevede implementarea următoarelor norme salariale, care au fost luate în calcul la estimarea cheltuielilor de personal pentru anii respectivi.
* cotele contribuţiilor la bugetul asigurărilor sociale de stat obligatorii,stabilite pentru anul 2017-2019, care vor fi în mărime de 23 %;
* cotele primelor de asigurare obligatorie de asistenţă medicală în mărime de 4,5 la sută din fondul de retribuire a muncii;
* normele şi normativele de consum în vigoare(statele de personal,normele de alimentaţie,materiale didactice, medicamente ,cursuri de perfecţionare şi a.

Planificarea cheltuielilor pentru plata marfurilor si serviciilor s-a efgectuat in baza tarifelor curente.

Proiectul bugetului primăriei oraşului Ialoveni pe anii 2017-2019 a fost elaborat pe bază de programe şi performanţă(BPP). Implementarea bugetării pe bază de programe şi performanţă are drept obiectiv eficientizarea cheltuielilor publice, prin crearea unei legături directe dintre cheltuielile bugetare şi rezultatele obţinute din implementarea programelor bugetare, precum şi realocarea resurselor disponibile pentru priorităţile comunictăţii.

Identificarea grupelor funcţionale noi, programelor şi a sub-programelor primăriei s-a efectuat în conformitate cu noua Clasificaţie bugetară, aprobată prin Ordinul ministrului finanţelor nr.190 din 31 decembrie 2014.Astfel , au fost identificate pe

**5 Grupe funcţionale și 11 Programe ,**inclusiv:

**Grupa funcțională 01** – Servicii de stat cu destinație generală (3417,4 mii lei);

**Grupa funcțională 04** – Servicii în domeniul economiei (1700,0 mii lei);

**Grupa funcțională 06** – Gospodăria de locuințe și gospodăria serviciilor comunale (3900,00 mii lei);

**Grupa funcțională 08** – Cultura,sport,tineret,culte și odihna (1870,4 mii lei);

**Grupa funcțională 09**- Învățămînt (16216,5 mii lei )

Bugetarea pe programe reprezintă o metodă de prezentare și fundamentare a bugetului,avînd la bază programe cu scopuri,obiective și indicatori de evaluare a performanței acestora la toate etapele procesului bugetar.

Orice program cuprinde o descriere succintă care oferă o informaţie generală şi explicaţii despre scopul ,obiectivele şi indicatorii de performanţă,care au fost stabilite la nivelul subprogramelor.

***Programul 03* -** *Executivul şi serviciile de suport* , cu un cost total de 2917,4 mii lei, include: Aparatul primarului ,contabilitatea centralizată , gospodăria primăriei şi alte servicii de suport.

***Programul 08* –** *Domenii generale de Stat* , prevede administrarea Fondului de rezervă , care a fost estimat în cuantum de 1,8 % din volumul bugetului la cheltuieli, și constituie 500,0 mii lei.

***Programul 64* –** *Dezvoltarea transporturilor* , include cheltuieli de construcție,reparație și întreținere a drumurilor locale. Pentru anul 2017 ,costul programului constituie 1700,0 mii lei, din care primăria propune să le direcționeze pentru reparația curentă a străzilor.

***Programul 75*-** *Dezvoltarea gospodăriei de locuinţe şi serviciilor comunale* cuprinde 2 subpograme importante care au ca scop: asigurarea creşterii calităţii vieţii cetăţenilor oraşului prin asigurarea unui oraş curat şi amenajat,unui oraş cu străzi iluminate şi unui oraş în care toţi cetăţenii să aibă acces la reţelele de apă şi canalizare.Întru realizarea scopului propus, s-au identificat un şir de obiective cum ar fi intretinerea reţelelor de iluminat public;extinderea reţelelor de apă şi canalizare;majorarea numărului de abonaţi la serviciul de evacuare a deşeurilor menajere; micşorarea pierderilor de apă şi altele.

Costul total al *programului 75-dezvoltarea gospodăriei de locuințe și serviciilor* *comunale* , constituie 3608.6 mii lei, și urmează să fie direcționat la implementarea următoarelor activități :

1. amenajarea și salubrizarea orașului - 2400.0 mii lei (anexa nr.1);
2. Iluminarea străzilor – 1500.0 mii lei. (anexa nr.2)

Activitățile de amenajare și salubrizare a orașului , în sumă de 2400,00 mii lei,cuprind acțiuni de salubrizare a orașului; de deszăpezire a străzilor pe timp de iarnă; amenajarea și întreținerea spațiilor verzi; pregătirea orașului pentru zilele de sărbătoare;marcajul rutier; întreținerea cimitirelor; amenajarea pomului de Crăciun; defrișarea arborilor uscați și altele.

Pentru iluminrea stradală se propune un buget, în sumă totală de 1500.0 mii lei, din care 150,0 mii lei va fi direcționat pentru servicii de intretinerea a retelelor de iluminat stradal si 1350.0 mii lei-achitarea energiei electice.

***Programul 85*-***cultura,cultele şi odihna* , include 3 activităţi- servicii de bibliotecă; activitatea a 3 colective culturale şi activităţi culturale. Costul total al programului constituie 1590,4 mii lei.

***Programul 86****-* *Tineret şi sport* cuprinde 2 activităţi,inclusiv: pentru activităţile culturale si de odihna sunt preconizate 200.0 mii lei.(anexa nr. 3). Pentru activitatea de organizarea si desfasurarea masurilor sportive sunt preconizare 80.0 mii lei. (anexa nr. 4)

***Programul 88-*** *Învăţămînt* prevede activitatea a 3 grădiniţe-cresă si scoalii de arte, care vor fi finanţate din contul transferurilor cu destinaţie specială. După estimarea cheltuielilor de personal şi a cheltuielilor operaţionale, s-a constatat, că din cauza majorării preţurilor la resursele energetice va fi imposibil de a efectua lucrari de repartii capitale si de a dezvolta baza tehnico-materială a instituţiilor.În afară de aceasta, în Gradinita de copii ,,Andries” sunt în prezent 42 copii cu diferite grade de dizabilitate, conform conditiilor din contractul cu AO LUMUS necesită cheltuieli suplimentare, cum ar fi instituirea a 3 funcţii suplimentare (psiholog;chinoterapeut si cadru didactic de spijin). De la 01 septembrie 2016 numarul de copii instruiti la Scoala de Arte constituie 260 de elevi , cheltuielile pentru institutia data -2928,6 mii lei. Pentru intretinerea 3 gradinite de copii (1061copii) sun preconizate 13287,9 mii lei. Costul total al programului *88 –* *Învățămînt* constituie 16216,5 mii lei și constituie cea mai mare cotă parte de cheltuieli din volumul total al bugetului la cheltuieli- 60 %.

**III.Surse de finanțare**

Bugetul pentru anul 2017 este un buget auster, și pentru soluționarea multiplelor probleme prioritare, stabilite în Planul Strategic de dezvoltare socio-economică a orașului Ialoveni, care necesită surse financiare majore,este necesară o colaborare mai activă și constructivă din partea consilierilor locali, agenților economici din teritoriu și a membilor comunității.

Primăria va depune eforturi și în continuare în identificarea potențialilor donatori interni și externi, în vederea atragerii finanțărilor pentru implementarea unui șir de proiecte investiționale, pentru care primăria are elaborate proiecte tehnice.

La prezenta nota explicativa se anexseaza :

Tabelul nr.1 Veniturile bugetului local conform clasificatiei economice.

Tabelul nr.2 Cheltuielile bugetului local conform clasificatiei functionale.

Tabelul nr.3 Informatie privind efectivul de personal pe institutii bugetare.

Executor:

Specialist in planificare: Elena Palii